Schrad gegn de Schol wahn de Discher; de Warkstęd gung na de Strat rut.
Seten wi dar denn in Schummern, so keken wi rœwer dœrt Finster;
Denn seet se iwrig un les' un de Psepter lę ęr de Schrift ut,
Wis' mitte Finger int Bok un gruwel un teken Figuren,
Fech mit de Arms, stunn op un tippel ęr nös oppe Backen.
Keek se denn op na de Ol, so weer se doch jüst as en Engel,
Un de Persepter so blid, as harr he en Narrn in ęr fręten.